บาทเปิด 32.56/62 คาดแกว่งแคบ
เงินบาทเปิดตลาด 32.56/62 คาดแกว่งแคบ มองกรอบ 32.55-32.65
18 ก.พ. 2558

เงินบาทเปิดตลาด 32.56/62 คาดแกว่งแคบ มองกรอบ 32.55-32.65
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.56/62 บาท/ดอลลาร์ อ่อนค่าจากเมื่อเย็นวานนี้ที่ปิดตลาดที่ระดับ 32.55/57 บาท/ดอลลาร์
วันนี้คาดว่าเงินบาทจะเคลื่อนไหวในกรอบแคบๆ เนื่องจากเป็นช่วงเทศกาลตรุษจีน ตลาดเงินของหลายประเทศปิดทำการชั่วคราว อย่างไรก็ดีในคืนนี้คงต้องติดตามรายงานการประชุมของคณะกรรมการกำหนดนโยบายการเงิน(FOMC) ของธนาคารกลางสหรัฐ(FED) ว่าจะมีการให้ความเห็นอย่างไรในการดำเนินนโยบายการเงินต่อทิศทางเศรษฐกิจของสหรัฐฯ ซึ่งหากแนวโน้มออกมาดีก็อาจจะทำให้เงินดอลลาร์สหรัฐแข็งค่าขึ้น
"วันนี้เงินบาทน่าจะนิ่งๆ เพราะหลายตลาดหยุดทำการในเทศกาลตรุษจีน คงต้องรอดูคืนนี้ที่จะมีรายงานการประชุมของ FOMC ว่าจะมีคอมเมนท์อะไรออกมาบ้าง ซึ่งหากทิศทางออกมาดี ดอลลาร์ก็อาจจะแข็งค่าขึ้น" นักบริหารเงิน ระบุ
นักบริหารเงิน คาดว่า วันนี้เงินบาทจะแกว่งอยู่ในกรอบ 32.55-32.65 บาท/ดอลลาร์